ฮั่งเส็งปิดเพิ่มขึ้น 151.98 จุด หลังร่วงหนักเมื่อวาน
ฮั่งเส็งปิดเพิ่มขึ้น 151.98 จุด หลังร่วงหนักเมื่อวาน
28 ก.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 151.98 จุด หรือ 0.62% ปิดวันนี้ที่ 24,503.94 จุดโดยตลาดได้ปรับฐานขึ้นหลังจากที่ปิดร่วงลงอย่างหนักเมื่อวาน
นายจ้าง เสี่ยวจุน โฆษกคณะกรรมการกำกับหลักทรัพย์และตลาดหลักทรัพย์ของจีน (CSRC) กล่าวเมื่อวานนี้ว่า CSRC ยังไม่ได้ตัดประเด็นความเป็นไปได้ที่การทรุดตัวของตลาดหุ้นเมื่อวานนี้ อาจเกิดจากการที่ผู้ถือหุ้นใหญ่บางรายกำลังสมรู้ร่วมคิดกันในการแห่เทขายหุ้น
ทั้งนี้ CSRC เปิดเผยในแถลงการณ์ฉบับหนึ่งในวันนี้ว่า CSRC ได้เริ่มดำเนินการสอบสวนกรณีการเทขายหุ้นเมื่อวานนี้ ซึ่งส่งผลให้ตลาดหุ้นจีนดิ่งลงหนักสุดในรอบ 8 ปี